राष्ट्रीय राजधानी में वायु गुणवत्ता अभी भी ‘बहुत खराब’ और ‘गंभीर’ श्रेणियों के बीच है इसलिए अधिकारियों द्वारा लगाए गए प्रतिबंध 12 नवंबर तक जारी रहेंगे. मिरर नाउ की खबर के मुताबिक पर्यावरण मंत्रालय और ईपीसीए (पर्यावरण प्रदूषण रोकथाम और नियंत्रण प्राधिकरण) वायु की गुणवत्ता में सुधार लाने के लिए लगातार बैठकें कर रहे हैं. इसी के साथ अधिकारियों ने नवंबर 12 तक दिल्ली में किसी भी प्रकार के निर्माण कार्य और भारी वाहनों के आवागमन पर भी रोक लगा दी है.